CELEX: E2020P0001
Language: el
Date: 2020-03-03 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Norges Høyesterett στις 3 Μαρτίου 2020 στην υπόθεση Abdulkerim Kerim κατά νορβηγικής κυβέρνησης (Υπόθεση E-1/20) 2020/C 218/08

2.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 218/13
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Norges Høyesterett στις 3 Μαρτίου 2020 στην υπόθεση Abdulkerim Kerim κατά νορβηγικής κυβέρνησης
      (Υπόθεση E-1/20)
      (2020/C 218/08)
      Στις 3 Μαρτίου 2020, το Norges Høyesterett (ανώτατο δικαστήριο της Νορβηγίας), υπέβαλε αίτηση στο Δικαστήριο της ΕΖΕΣ, η οποία ελήφθη από τη Γραμματεία του Δικαστηρίου στις 3 Μαρτίου 2020, για την έκδοση συμβουλευτικής γνώμης στην υπόθεση Abdulkerim Kerim κατά νορβηγικής κυβέρνησης, σχετικά με τα ακόλουθα ερωτήματα:
      Σε ποια κριτήρια πρέπει να βασίζεται ο καθορισμός του κατά πόσον συντρέχει εικονικός γάμος, περίπτωση που εμπίπτει στον κανόνα της κατάχρησης δικαιώματος του άρθρου 35 της οδηγίας 2004/38/ΕΚ; Θα ήταν ιδιαίτερα χρήσιμες οι παρατηρήσεις του Δικαστηρίου της ΕΖΕΣ ως προς τα εξής:
      
                  α)
               
               
                  Το υποκειμενικό στοιχείο της πρόθεσης του πολίτη της χώρας του ΕΟΧ να συνάψει τον γάμο έχει οποιαδήποτε σημασία για τον καθορισμό του κατά πόσον συντρέχει εικονικός γάμος;
               
            
                  β)
               
               
                  Εάν ο βασικός παράγοντας για τον καθορισμό του κατά πόσον συντρέχει εικονικός γάμος κατά την έννοια της οδηγίας είναι η πρόθεση του υπηκόου της τρίτης χώρας, είναι προϋπόθεση η επιθυμία του για χορήγηση δικαιώματος διαμονής να είναι ο μοναδικός σκοπός της σύναψης του γάμου ή αρκεί να είναι ο κύριος σκοπός σύναψής του;